CELEX: 62020TN0390
Language: fi
Date: 2020-06-17 00:00:00
Title: Asia T-390/20: Kanne 17.6.2020 – Scandlines Danmark ja Scandlines Deutschland v. komissio

24.8.2020   
            
            
               FI
            
            
               Euroopan unionin virallinen lehti
            
            
               C 279/45
            
         
      Kanne 17.6.2020 – Scandlines Danmark ja Scandlines Deutschland v. komissio
      (Asia T-390/20)
      (2020/C 279/60)
      Oikeudenkäyntikieli: englanti
      
         Asianosaiset
      
      
         Kantajat: Scandlines Danmark ApS (Kööpenhamina, Tanska), Scandlines Deutschland GmbH (Hampuri, Saksa) (edustaja: asianajaja L. Sandberg-Mørch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Tanskan ja Saksan välisen Fehmarninsalmen kiinteän yhteyden suunnittelua ja rakentamista varten Femern A/S:n hyväksi Tanskan täytäntöönpanemasta valtiontuesta 20.3.2020 tehdyn Euroopan komission valtiotukipäätöksen SA.39078 – 2019/C (ex 2014/N)
               
            
                  —
               
               
                  velvoittamaan komission maksamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jossa väitetään, että komissio on rikkonut SEUT 107 artiklan 1 kohdan ja neuvoston asetuksen (EU) 2015/1589 (1) 1 artiklan d ja e alakohtaa luokittelemalla i) kaikki rakennuslain mukaisesti myönnetyt valtiontakuut ja valtionlainat yhdeksi ainoaksi ad hoc-tueksi ja ii) pääomasijoituksen ja kaikki rakennuslain mukaisesti myönnetyt valtiontakuut ja valtionlainat toiseksi yhdeksi ainoaksi ad hoc-tueksi, koska valtionlainan ja valtiontakuun olisi pitänyt muodostaa erillinen ad hoc-tuki, joka ilmoitetaan erikseen komissiolle kun Femern A/S:n ja Tanskan viranomaisten välillä sovitaan kunkin valtionlainan ja valtiontakuun ehdoista.
               
            
                  2)
               
               
                  Toinen kanneperuste, jossa väitetään, että komissio on rikkonut SEUT 107 artiklan 3 kohdan b alakohtaa ja Euroopan yhteistä etua koskevista tärkeistä hankkeista annettua tiedoksiantoa (2) tekemällä oikeudellisia virheitä ja ilmeisiä arviointivirheitä todetessaan tuen sisämarkkinoille soveltuvaksi. Tämä kanneperuste jakaantuu neljään osaan seuraavasti:
                  
                              —
                           
                           
                              Ensimmäiseksi kantaja väittää komission katsoneen virheellisesti, että kiinteä yhteys on Euroopan edun mukaista.
                           
                        
                              —
                           
                           
                              Toiseksi se väittää, että komissio totesi virheellisesti, että tuki on tarpeen, koska tuella ei ollut kannustavaa vaikutusta eikä se täytä Euroopan yhteistä etua koskevista tärkeistä hankkeista annetussa tiedoksiannossa asetettuja vaihtoehtoisen skenaarion ja vaihtoehtoisten hankkeiden olemassaoloa koskevia vaatimuksia. Komissio nojautui siten riidanalaisessa päätöksessä virheellisesti virheelliseen alhaiseen sisäiseen tuottoprosenttiin laskiessaan sen hyvin lyhyen hankkeen kestoajan, eli 40 vuoden perusteella, joka ei vastaa infrastruktuurin todellista kestoaikaa eli sitä ajanjaksoa, jonka aikana Femern A/S pystyy taloudellisti hyödyntämään kiinteää yhteyttä.
                           
                        
                              —
                           
                           
                              Kolmanneksi, että komissio katsoi virheellisesti, että apu on oikeasuhteinen, koska tukea ei ole rajoitettu ajallisesti. Komissio teki näin ollen useita ilmeisiä virheitä rahoitusvajetta koskevassa analyysissä. Komissio tukeutui virheellisesti edellä mainittuun hankkeen hyvin lyhyeen kestoaikaan, joka johti suurempaan kustannusten osuuteen kiinteästä yhteydestä saataviin tuloihin verrattuna. Komissio aliarvioi Femern A/S:n odottamat tulot ja yliarvioi odotetut kustannukset sisällyttämällä erityisesti toimintakustannukset rahoitusvajeen laskelmaan. Komissio päätyi vielä virheellisesti siihen, että tuen osuus koostuu Femern A/S:n Tanskan valtiolle maksamasta korkoprosentista, vaikka tuen osuus koostuu valtion lainojen kokonaismäärästä ja valtiontakuilla katettujen lainojen määristä, koska kukaan yksityinen sijoittaja ei ollut halukas investoimaan hankkeeseen ilman merkittävää valtiontukea.
                           
                        
                              —
                           
                           
                              Neljänneksi komissio päätyi virheellisesti siihen, että tuesta ei aiheudu kilpailun kohtuutonta vääristymistä, koska tuki johtaa Femern A/S:n määräävän markkina-aseman syntymiseen kyseisillä markkinoilla, luo ylikapasiteettia ja mahdollistaa sen, että Femern A/S voi käyttää todelliset kustannukset alittavaa hinnoittelua. Komissio jätti vielä ottamatta huomioon sen, että tukea käytetään huonontamaan pääsyä käyttämään kantajan satamaa Saksassa. Komissio jätti toteamatta, että nämä kielteiset vaikutukset painavat kaikkia tuella aikaansaatuja myönteisiä vaikutuksia enemmän.
                           
                        
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).
      
         (2)  Euroopan yhteistä etua koskevia tärkeitä hankkeita edistävän valtiontuen sisämarkkinoille soveltuvuuden arviointiperusteista annettu komission tiedonanto (EUVL 2014, C 188, s. 4).